1. ปัจจัยความเสี่ยง

ความเสี่ยงด้านปัจจัยราคาน้ำมันสูงขึ้น

จากปัจจัยด้านภาวะเศรษฐกิจทั่วโลกในปัจจุบันได้รับผลกระทบจากราคาน้ำมัน
ต้นทุนการผลิตสูงขึ้นเศรษฐกิจชะลอตัว

จากผลการสำรวจของ Consumer Electronics Association (CEA)
ปรากฏว่าสถานการณ์ราคาน้ำมันสูงและต้นทุนพลังงานที่สูงขึ้นแทบจะไม่ได้ส่งผลกระทบต่อการบริโภคของประชาชนทั่วไปเลย
เพราะการบริโภคในปี 2548 ที่ผ่านมา มีการซื้อผลิตภัณฑ์อิเล็กทรอนิกส์เพิ่มขึ้นประมาณร้อยละ 11
หรือประมาณUSD 1250 ต่อครัวเรือน

นอกจากนี้ SEMICONDUCTOR INDUSTRY ASSOCIATION
ได้รายงานการคาดคะเนปริมาณการนำเข้า-ส่งออกสินค้า SEMICONDUCTOR ในภูมิภาคต่างๆในโลก
ซึ่งจะมีปริมาณเพิ่มขึ้นอย่างต่อเนื่องทั้งใน อเมริกา ยุโรป ญี่ปุ่น และ เอเชีย-แปซิฟิก ในปี 2004 -
2007 ดังนี้

Semiconductor Forecast Summary 2004-2007 (Shipments in millions dollars)

[TABLE]

ในการดำเนินธุรกิจของบริษัทนั้น บริษัทดำเนินกลยุทธ์การตลาดโดยเน้นคุณภาพสินค้าเป็นหลัก
ดังนั้นในภาคเศรษฐกิจโดยรวมแล้ว ถึงแม้ว่าความผันผวนจากราคาน้ำมันทำจะให้ต้นทุนการผลิตสูงขึ้น
แต่ด้วยกลยุทธ์การแข่งขันซึ่งบริษัทเน้นเทคโนโลยีและคุณภาพ
จึงทำให้บริษัทมีความได้เปรียบในเรื่องราคาเมื่อต้องแข่งขันกับคู่แข่งที่เป็นผู้ผลิตสัญชาติยุโรป
อเมริกา และ ญี่ปุ่น

ความเสี่ยงจากการพึ่งพิงตัวแทนจำหน่าย

ในปี 2548 บริษัทมียอดขายผ่านตัวแทนจำหน่าย 3 แห่ง คือ SUNLIGHT ELECTRONICS
(HONGKONG) , EIC INTERNATIONAL (HONGKONG) และ EIC SEMI CONDUCTOR (USA)
คิดเป็นร้อยละ 67.91 ของยอดขายรวมของบริษัท บริษัทอาจได้รับผลกระทบด้านรายได้ในอนาคต
หากบริษัทตัวแทนรายหนึ่งรายใดมียอดขายลดลง หรือเลิกเป็นตัวแทนจำหน่ายให้กับบริษัท
ฝ่ายจัดการของบริษัทจึงได้ดำเนินกลยุทธ์ด้านการตลาดใหม่โดยการตั้งทีมขายเพิ่มขึ้น
และพิจารณาแต่งตั้งตัวแทนจำหน่ายรายใหม่เพิ่มขึ้น
โดยบริษัทได้มีการแต่งตั้งตัวแทนจำหน่ายเพิ่มขึ้นในประเทศอังกฤษเพื่อขยายฐานลูกค้าในกลุ่มสหภาพยุโรป
นอกจากนี้บริษัทกำลังอยู่ในระหว่างการพิจารณาแต่งตั้งตัวแทนจำหน่ายเพิ่มขึ้นในประเทศญี่ปุ่น
สิงค์โปร์ และไต้หวัน

ความเสี่ยงจากการแข่งขันด้านราคา

เนื่องจากในสภาวะปัจจุบัน
มีการแข่งขันจากประเทศจีนเพิ่มสูงขึ้นซึ่งผู้ผลิตในประเทศจีนจะได้เปรียบผู้ผลิตจากประเทศอื่นในเรื่องต้นทุน
ค่าแรง และวัตถุดิบที่ถูกกว่า กลยุทธ์ทางด้านราคาจึงถูกนำมาใช้เป็นปัจจัยในการแข่งขัน
ส่งผลให้ผู้ผลิตหลายรายพยายามลดต้นทุนในการผลิต โดยการลดคุณภาพของวัตถุดิบ
หรือย้ายฐานการผลิตไปยังประเทศที่มีต้นทุนค่าแรงถูกกว่า สำหรับการทำธุรกิจของบริษัทนั้น
ฝ่ายบริหารได้พิจารณาและมีความเห็นว่า เพื่อให้สามารถแข่งขันได้ในอุตสาหกรรม
ฝ่ายจัดการจึงได้เสนอโครงการผลิต WAFER FAB เพื่อผลิต GLASS PASSIVATED CHIP
มาใช้เป็นวัตถุดิบในการผลิตซึ่งจะทำให้สินค้าของบริษัทมีคุณภาพดีขึ้น
อีกทั้งจะเป็นการลดต้นทุนการผลิตและเพิ่มขีดความสามารถในการแข่งขัน

ความเสี่ยงทางด้านสินค้าคงเหลือ

เนื่องจากที่ผ่านมาบริษัทมีนโยบายในการผลิตสินค้าหลากหลายรายการเพื่อสร้างความได้เปรียบในเรื่องของระยะเวลาส่งมอบสินค้า
รวมทั้งเพื่อรองรับความต้องการของลูกค้า
ทำให้บริษัทมีความจำเป็นต้องเก็บสำรองผลิตภัณฑ์หลากหลายรูปแบบและหลายรายการ
รวมทั้งการสำรองวัตถุดิบให้มีปริมาณเพียงพอ จึงส่งผลให้สินค้าคงเหลือของบริษัทมีปริมาณค่อนข้างสูง
โดยมีมูลค่า ณ วันที่ 31 ธันวาคม 2548 เท่ากับ 222.16 ล้านบาท หรือคิดเป็นร้อยละ 33.51
ของมูลค่าสินทรัพย์รวม เปรียบเทียบกับสินค้าคงคลังปี 2547
ปรากฏว่ามูลค่าสินค้าเหลือเพิ่มขึ้นจำนวน 13.21 ล้านบาท หรือเพิ่มขึ้นร้อยละ 6.32
การสำรองสินค้าคงเหลือไว้เป็นจำนวนมากอาจจะทำให้บริษัทประสบปัญหาในเรื่องของสภาพคล่องได้เนื่องจากบริษัทจำเป็นที่ต้องใช้เงินทุนจำนวนหนึ่งสำรองวัตถุดิบและสินค้าสำเร็จรูป

ในส่วนของสินค้าสำเร็จรูปนั้น
เพื่อรองรับนโยบายการผลิตสินค้าหลายรายการส่งผลให้บริษัทมีสินค้าคงเหลือในปริมาณสูง
แม้ว่าสินค้าของบริษัทจะเป็นสินค้าที่ไม่เสื่อมสลายง่าย สามารถเก็บรักษาได้นานและไม่ล้าสมัย
แต่บริษัทอาจจะประสบปัญหาเรื่องของสินค้าบางรายการที่มีการหมุนเวียนช้าหรือคงค้างเป็นเวลานาน
ดังนั้นเพื่อเป็นการแก้ปัญหาดังกล่าว ฝ่ายจัดการได้ดำเนินการ ดังนี้ :

1.  ตั้งค่าเผื่อการลดมูลค่าของสินค้า สำหรับสินค้าคงเหลือที่มีอายุมากกว่า 1 ปี ในอัตราร้อยละ
    20

2.  เพิ่มกลยุทธ์ในการขายสินค้ามาตรฐานทั่วไป ภายใต้ตราสินค้า SN และ GP
    ให้กับลูกค้าระดับกลางหรือระดับล่าง ซึ่งจะช่วยในการขยายฐานลูกค้าในระดับอื่น
    และช่วยลดปริมาณสินค้าสำเร็จรูปและสินค้าสำเร็จรูปมาตรฐานทั่วไปให้หมุนเร็วขึ้น

3. ในระยะยาวโครงการผลิต WAFER จะช่วยลดปริมาณการนำเข้าสารเคมี ลดปริมาณการนำเข้า

วัตถุดิบ WAFER และลดปริมาณสินค้ากึ่งสำเร็จรูป